12 Bakeresete ba na le lebaka le le utlwalang la go ipela, tota le fa ba kgorelediwa ke mathata a a masisi a botsogo. Baebele e re tlhomamisetsa jaana: “Modimo ga a tshiamololo mo a ka lebalang tiro ya lona le lorato lo lo le bontshitseng leina la gagwe.” (Bahebera 6:10) Maemo a o se nang thata mo go one a ka tswa a go ketefaletsa go dira ka selekanyo se o kileng wa bo o dira ka sone pele. Le fa go ntse jalo, ka thuso ya ga Jehofa, o ka nna wa kgona go dira ka botlalo mo dikarolong tse dingwe tsa bodiredi jwa Bokeresete, tse di jaaka go rera ka founo le ka go kwala makwalo. Ruri Jehofa Modimo o tla go segofaletsa tirelo e o e dirang ka moya otlhe le lorato lo o mo ratang ka lone le lo o ratang batho ba bangwe ka lone.—Mathaio 22:36-40.